αρχοντος πραξια μηνος αμαλιου επι τοισδε απεδοτο διονυσιος ασανδρου δελφος τωι απολλωνι τωι πυθιωι σωμα ανδρειον ωι ονομα αγαθων τιμας αργυριου μναν τριων καθως επιστευσε αγαθων τωι θεωι ταν ωναν. βεβαιωτηρ κατα τον νομον σωπολις ασανδρου δελφος. παραμεινατω δε αγαθων παρα διονυσιον αχρι κα ζωηι διονυσιος ποιεων το ποτιτασσομενον παν το δυνατον. ει δε κα μη παραμενηι μηδε ποιηι το ποτιτασσομενον δυνατος εων εξεστω διονυσιωι κολαζειν ως κα αυτος θεληι. επει δε κα τελευτασηι διονυσιος ελευθερος εστω αγαθων κυριευων αυτος αυτου και ποιεων οκα θεληι καθως επιστευσε τωι θεωι ταν ωναν. ει δε τις κα απτηται αγαθωνος επι καταδουλισμωι τελευτασαντος διονυσιου βεβαιον παρεχετω ο βεβαιωτηρ τωι θεωι ταν ωναν κατα τον νομον. ομοιως δε και οι παρατυγχανοντες κυριοι εοντων συλεοντες ως ελευθερον οντα αζαμιοι οντες και ανυποδικοι πασας δικας και ζαμιας. μαρτυροι τοι ιερεις αθαμβος αμυντας και ιδιωται δαμοχαρης πατρων καλλικων αρισταινετος ορθαιος καλλων.
Phokis — Delphi — 177 BC
 177 BC